हवा में स्टेशनों की चिर-परिचित गंध थी। यह गंध महाराष्ट्र के स्टेशनों में तीव्र होती है उनकी मूत्री खोलियों की तरह। कभी पहली बार हिन्दुस्तान आए एक अंग्रेज बहादुर को जब वे वापस अपने इंग्लैण्ड पहुँचे थे तब उनके देशवासियों ने पूछा था 'व्हाट इज इण्डिया?’तब अंग्रेज का जवाब था 'इण्डिया इज ए वास्ट लेटरीन - यू केन स्मेल नागपुर टेन माइल्स अवे’ (नागपुर की गंध दस मील दूर से ही आ जाती है)।’नागपुर महाराष्ट्र का दूसरा बड़ा नगर है पिछले कुछ बरस से अच्छा हो गया है पर अपने स्टेशन की गंध को बरकरार रखे हुए है।